Her til morgen kort før ni, kørte en lastbil ind i en 89-årig kvindelig fodgænger i krydset mellem Østerbro og Karolinelundsvej i Aalborg. Nordjyllands Politi kunne ummiddelbart efter fortælle, at kvinden var kommet alvorligt til skade, og blevet kørt på sygehuset. Ved middagstid fredag oplyser politiet, at den 89-årige kvinde er afgået ved døden, og at hendes pårørende er underrettet. Tidligere var der seks politibiler på stedet og mindst 10 betjente. Nordjyllands Politi søger vidner om ulykken i krydset, som hele formiddagen har været spærret af.

Referat:
En alvorlig ulykke fandt her til morgen sted i Aalborg. En 89-årig kvinde er nu død.